Diari Oficial de la Generalitat Valenciana


Sumari del DOGV 7748, del 29-03-2016 (2016/1914)

RESOLUCIÓ de 14 de març de 2016, de la Direcció General de Formació Professional i Ensenyaments de Règim Especial, per la qual s'adjudiquen ajudes econòmiques per al desenvolupament de la segona fase dels programes formatius de qualificació bàsica, convocades per l'Ordre 57/2015, de 21 de maig.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7748

Data del DOGV
:   29-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1914


Data del document
:   14-03-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 14 de març de 2016, de la Direcció General de Formació Professional i Ensenyaments de Règim Especial, per la qual s'adjudiquen ajudes econòmiques per al desenvolupament de la segona fase dels programes formatius de qualificació bàsica, convocades per l'Ordre 57/2015, de 21 de maig. [2016/1914]  
Per mitjà de l'Ordre 57/2015, de 21 de maig, de la Conselleria d'Educació, Cultura i Esport, es van convocar i aprovar les bases reguladores de les ajudes dels programes formatius de qualificació bàsica de la Comunitat Valenciana per al curs 2015-2016.  
Per mitjà de la Resolució de 27 de juliol de 2015, de la Direcció General de Formació Professional i Ensenyaments de Règim Especial, es van adjudicar les ajudes econòmiques per al desenvolupament de la primera fase dels programes formatius de qualificació bàsica, convocades per l'Ordre 57/2015, de 21 de maig.  
Una vegada conclosa la primera fase; vista la proposta de concessió d'ajudes per al desenvolupament de la segona, que eleva la comissió de valoració reunida a aquest efecte en compliment del que preceptua l'article 10 de l'esmentada ordre, i tinguts en compte els informes que sobre el funcionament correcte i la justificació econòmica han sigut emesos per la Inspecció educativa i per la Direcció General de Formació Professional i Ensenyaments de Règim Especial.  
D'acord amb les competències atribuïdes per delegació en la disposició final primera de l'Ordre 57/2015, resolc:  
  
Primer  
Aprovar la concessió de subvencions destinades als ens territorials, mancomunitats i institucions sense ànim de lucre, per al desenvolupament de la segona fase per al curs 2015-2016, corresponent a les modalitats de programes formatius de qualificació bàsica ordinaris i programes formatius de qualificació bàsica adaptada a persones amb necessitats educatives especials permanents, relacionats en els annexos I i II, per un import total d'1.891.540,00 euros i a càrrec de la línia pressupostària S7875, corresponent a l'aplicació pressupostària 90.00.69.338.58.6 de l'exercici pressupostari 2016.  
  
Segon  
La segona fase començarà a partir de l'1 de gener de 2016 i finalitzarà el 30 de juny de 2016, tal com estableix l'article 12.5 de l'ordre.  
El càlcul de les quanties corresponents a la segona fase es realitza tenint en compte la duració del programa formatiu de qualificació bàsica, que en aquesta segona fase és de 640 hores, d'acord amb l'article nové de l'Ordre 57/2015.  
El valor de l'hora lectiva per programa/grup per a la segona fase proposada per la comissió és de 30,5 euros/hora per a la part A, i de 4 euros/hora per a la part B. Els imports màxims són els que figuren en els annexos I i II.  
El mòdul professional de Formació en Centres de Treball (FCT) que es realitzarà en la segona fase comprendrà un mínim de 80 hores i un màxim de 150 hores, d'acord amb el que estableixen els articles 18 i 19 de l'Ordre 73/2014, de 26 d'agost, de la Conselleria d'Educació, Cultura i Esport, per la qual es regulen els programes formatius de qualificació bàsica a la Comunitat Valenciana.  
  
Tercer  
Les entitats beneficiàries estan subjectes a les obligacions que estableix l'article 14 de l'Ordre 57/2015, i en particular, vetlar per la correcta contractació de les assegurances d'accidents i de responsabilitat civil; caldrà presentar la pòlissa i els rebuts en cas d'haver fraccionat per fases el pagament de les assegurances esmentades.  
  
Quart  
La segona fase dels programes formatius de qualificació bàsica inclou els costos imputables a la part A i a la part B, segons el que disposa l'apartat huité de l'Ordre 57/2015.  
  
Cinqué  
1. Per al pagament de la subvenció, la justificació de la despesa ?parts A i B- es durà a terme per mitjà dels impresos normalitzats que figuren en la pàgina web de la Conselleria d'Educació, Investigació, Cultura i Esport http://www.cece.gva.es/eva/val/fp\_pfcb.htm, programes formatius de qualificació bàsica, per a la qual cosa caldrà aportar nòmines, despeses socials, factures i rebuts corresponents originals o degudament confrontats i ordenats que n'acrediten el pagament material, així com la documentació acreditativa dels pagaments realitzats per mitjà d'extracte bancaris; només seran subvencionables els efectivament pagats fins al 30 de juny de 2016. Igualment serà imprescindible l'aportació de la justificació mencionada de la declaració de reintegraments a la Generalitat per a totes les entitats. Les entitats sense ànim de lucre aportaran també els certificats d'estar al corrent davant de la Seguretat Social i de les agències tributàries estatal i autonòmica, o l'autorització expressa del sol·licitant a la Conselleria d'Educació, Investigació, Cultura i Esport per a obtindre directament l'acreditació de les obligacions esmentades.  
2. El termini de presentació de la documentació justificativa de les despeses per a aquesta segona fase haurà de realitzar-se fins al 15 de juliol de 2016.  
3. Quan les activitats dels programes hagen sigut finançades, a més de la subvenció, amb fons propis o altres subvencions o recursos, hauran d'acreditar-se en la justificació l'import, la procedència i l'aplicació d'aquests fons a les activitats subvencionades.  
4. Pel que fa a la conservació de documents, tots els documents relatius a aquestes ajudes, tant els documents de despesa com els documents informatius elaborats, hauran de conservar-se fins a l'any 2020.  
5. Segons el que estableix l'apartat 14.f de l'Ordre 57/2015, les entitats promotores redactaran una memòria final.  
  
Sisé  
La Conselleria d'Educació. Investigació, Cultura i Esport està facultada per a minorar, o reintegrar totalment si és el cas, la subvenció concedida en els supòsits previstos en l'apartat 15 de l'Ordre 57/2015; en tot cas, l'entitat sol·licitant es compromet al compliment del que indica aquest apartat quant a les entitats promotores.  
  
  
Seté  
La realització dels programes formatius de qualificació bàsica es regirà pel que estableixen l'Ordre 57/2015, aquesta resolució i la resta d'instruccions que dicte la Direcció General de Formació Professional i Ensenyaments de Règim Especial.  
  
Huité  
Aquesta resolució produirà efectes l'endemà de ser publicada en el Diari Oficial de la Comunitat Valenciana.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, els interessats podran interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) Recurs potestatiu de reposició davant del conseller d'Educació, Investigació, Cultura i Esport en el termini d'un mes a comptar de l'endemà de publicar-se.  
b) Recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
  
València, 14 de març de 2016. La directora general de Formació Professional i Ensenyaments de Règim Especial: Marina Sánchez Costas.